laion/Wikipedia-Exotic huggingface dataset:
Aga siis

"Aga siis" on Jüri Pootsmanni laul. Laul avaldati digitaalselt allalaadituna 13. novembril 2015 Universal Music Groupi vahendusel teise singlina tema omanimeliselt albumilt. Lugu saavutas Raadio Uuno edetabelis 1. koha.
Crowded House

Crowded House on rokkansambel, mis loodi 1985. aastal Austraalias Melbourne'is. Selle asutajaliikmeteks olid uusmeremaalane Neil Finn (vokalist, kitarrist, peamine laulukirjutaja) ning austraallased Paul Hester (trummid) ja Nick Seymour (bass). Hilisemate bändiliikmete hulka kuulusid Neil Finni vend Tim Finn ning ameeriklased Mark Hart ja Matt Sherrod. Praegusesse koosseisu kuuluvad Finni pojad Elroy ja Liam ning USA klahvpillimängija Mitchell Froom. Neil Finn ja Nick Seymour on olnud grupi ainsad püsivad liikmed alates selle moodustamisest. Algselt aastatel 1985–1996 tegutsenud Crowded House saavutas Uus-Meremaal ja Austraalias püsivat kaubanduslikku ja kriitikat ning rahvusvahelist edetabeliedu kahes etapis, alustades omanimelise debüütalbumiga, mis jõudis 12. kohale. USA albumite edetabelis 1987. aastal tõi esikümnesse hitid "Don't Dream It's Over" ja "Something So Strong".
Graniit

Graniit (ladina sõnast granum 'tera') on hall, roosakas või punakas jämedateralise struktuuriga enamasti tardkivim. Graniit koosneb põhiliselt kvartsist ja päevakividest. Vähemal määral sisaldab ta vilke (enamasti biotiiti), amfiboole ja muid mineraale. Graniit on kivim, mis sisaldab alati kvartsi ja päevakivi. Kui oletada, et graniit koosneb ainult kolmest mineraalist – kvartsist, leelispäevakivist ja plagioklassist, siis jääks graniidi kvartsisisaldus vahemikku 20...60%, plagioklassi võib olla 10...65% päevakividest ning leelispäevakivi 35...90% päevakividest. Et graniit sisaldab ka muid mineraale, võivad tegelikud arvud sellest erineda, kuid graniiti kui kivimit defineeritakse just läbi nende kolme mineraalirühma, elimineerides mõtteliselt kõik muud mineraalid. Graniitide kohta on öeldud, et on olemas nii graniidid kui ka graniidid. See tähendab seda, et graniit saab peale magma kristalliseerumise tekkida ka moonde ehk graniidistumise käigus. Graniidiga sama koostisega peeneteralist purskekivimit nimetatakse rüoliidiks. Graniidi tihedus on olenevalt koostisest 2,55...2,7 g/cm³ Graniit on looduses laialt levinud süvakivim, kohati leidub teda laialdaselt maakoores. Kilpidel paljandub graniit tihti maapinnal. Kuul on graniit hinnanguliselt haruldane kivim, kuigi Apollo 12 ja Apollo 14 kivimiproovides esineb seda ohtrasti. Graniit on sealsete kivimite seas ainulaadne, kuna sisaldab teiste kivimitega võrreldas ohtralt ränidioksiidi ja suure kaaliumisisaldusega päevakivi, sellal kui vahepealse keemilise koostisega kivimid seal praktiliselt puuduvad. Graniidil on palju erimeid. Ka rabakivi pole midagi muud kui eriteralise struktuuriga graniit. Eestis leidub graniiti aluskorras ja rändkividena. Ligi 80% Eesti rändkividest on granitoidse koostisega. Eesti aluskord koosneb enamasti siiski mitte graniidist, vaid põhiliselt gneisist ja muudest moondekivimeist. Kõvaduse ja hea töödeldavuse pärast tarvitatakse graniiti ehitusmaterjalina, skulptuuride (eriti portreede, büstide ja aiaskulptuuride) ning mälestussammaste ja hauasammaste valmistamiseks, samuti tehakse graniidist killustikku. Graniit dekoratiivkivina ei ole geoloogilises mõttes siiski mitte alati graniit. Graniidisarnase dekoratiivkivi kohta vaata artiklit Kommertsgraniit. Graniit on Soome rahvuskivi. Keskmise ilma veesisalduseta graniidi koostis oksiidsel kujul massiprotsentides: Numbrid on keskmistatud 2485 analüüsitud graniiditüki alusel. Plagiograniit raudkivi Lunar sourcebook. Lunar rocks, G. Jeffrey Taylor, Paul Warren, Graham Ryder, John Delano, Carlé Pieters, Gary Lofgren. lk. 228 Lunar sourcebook. Lunar rocks, G. Jeffrey Taylor, Paul Warren, Graham Ryder, John Delano, Carlé Pieters, Gary Lofgren. lk. 230-232 Le Maitre, R. W. (1976). The chemical variability of some common igneous rocks. J. Petrol. 17:589–637.
Gennadi Židko

Gennadi Valerjevitš Židko (vene keeles Геннадий Валериевич Жидкo; 12. september 1965 Jangiabad, Sõrdarja oblast Usbeki NSV – 16. august 2023 Moskva) oli Venemaa sõjaväelane (kindralpolkovnik). Ajavahemikul 26. juunist 8. oktoobrini 2022 oli ta Vene Föderatsiooni vägede ülemjuhataja Ukrainas. Ta sündis Jangiabadis Sõrdarja oblastis Usbeki NSV-s (praeguse haldusjaotuse järgi Sirdaryo vilajetis Usbekistanis). 1987. aastal lõpetas ta Taškendi kõrgema tankiväejuhatuse kooli. Seejärel teenis 27. kaardiväe motolaskurdiviisis Volga ja Volga-Uraali sõjaväeringkonnas, asukohaga Totskojes Totskoje rajoonis Orenburgi oblastis, kus tõusis rühmaülemast diviisiülemaks, ülendati ennetähtaegselt kapteniks ja seejärel polkovnikuks. Hiljem oli ta Tadžikistanis Dušanbes baseeruva 92. motoriseeritud laskurrügemendi ülem. 1997. aastal lõpetas ta marssal Malinovski nimelise soomusjõudude sõjaväeakadeemia ja 2007. aastal Venemaa Föderatsiooni Relvajõudude Kindralstaabi Sõjaväeakadeemia. Augustist 2007 juulini 2009 oli ta 20. kaardiväe motoriseeritud laskurdiviisi ülem Volgogradis. Juulist 2009 jaanuarini 2011 oli ta 20. kaardiväe armee ülema asetäitja peakorteriga Voronežis. Jaanuarist 2011 jaanuarini 2015 oli ta 6. armee ülema esimene asetäitja Peterburis. Jaanuarist 2015 septembrini 2016 oli ta 2. kaardiväearmee ülema esimene asetäitja, 2016. aasta septembrist 2017. aasta novembrini 2. kaardiväearmee ülem peakorteriga Samaras. 2016. aastal osales ta sõjalisel operatsioonil Süürias, olles seal asuvate Venemaa Föderatsiooni relvajõudude staabiülem. 22. novembrist 2017 kuni 3. novembrini 2018 oli ta Venemaa Föderatsiooni relvajõudude kindralstaabi ülema asetäitja. 2018. aasta novembris määrati ta Ida sõjaväeringkonna vägede ülemaks. 12. novembril 2021 määrati ta Venemaa kaitseministri asetäitjaks - Venemaa Föderatsiooni relvajõudude sõjalis-poliitilise peadirektoraadi juhiks. 20. veebruarist 2016 kindralmajor, 11. juunist 2018 kindralleitnant ja 11. juunist 2020 kindralpolkovnik. Alates 26. juunist kuni 8. oktoobrini 2022 oli ta Venemaa Föderatsiooni vägede ülemjuhataja Ukrainas. Suri 16. augustil 2023 Moskvas ebaselgetel asjaoludel. 15. märtsil 2022 kehtestas USA seoses Venemaa kallaletungiga Ukrainale talle viisa- ja majandussanktsioonid. "Жидко Геннадий Валериевич". Герои страны. Vaadatud 1. jaanuaril 2018. https://www.nautiv.com/analysts-moscow-has-again-replaced-the-commander-of-russian-forces-in-ukraine/[alaline kõdulink] https://www.telegraph.co.uk/world-news/2022/06/25/russia-shakes-up-top-command-ex-syria-war-general-sacked/ https://warheroes.ru/hero/hero.asp?Hero_id=26211 "The Times: Erru saadetud Vene kõrge väejuht suri kahtlastel asjaoludel". Postimees 17.08.2023, 14:51 Suri Kremli silmis läbi kukkunud Vene kindral, rahvas kahtlustab mürgitamist Delfi 17.08.2023, 18:38 USA kehtestas sanktsioonid 11 Vene militaarjuhile ERR 15. märts 2022 06:51
Auberge

"Auberge" on Briti laulja ja laulukirjutaja Chris Rea üheteistkümnes stuudioalbum, üks tema tuntumaid albumeid. See ilmus 1991. aastal. Albumilt pärit singlid "Auberge", "Heaven", "Looking for the Summer" ja "Winter Song" jõudsid kõik Briti singlite edetabelisse. Kõige edukam oli albumi nimisingel "Auberge", mis jõudis lisaks Suurbritanniale veel mitmete riikide edetabelitesse. Kõigi laulude autor on Chris Rea. "Auberge" – 7:18 "Gone Fishing" – 4:41 "You're Not a Number" – 5:00 "Heaven" – 4:13 "Set Me Free" – 6:53 "Winter Song" – 4:35 "Red Shoes" – 3:54 "Sing a Song of Love to Me" – 3:34 "Every Second Counts" – 5:08 "Looking for the Summer" – 5:03 "And You My Love" – 5:28 "The Mention of Your Name" – 3:17 "Winter Song" puudus algselt albumit. See anti 1991. aasta novembris välja eraldi singlina ning see oli mõnel hilisemal CD-l.
Martlet

LMM Martlet (inglise keeles Lightweight Multirole Missile 'kerge mitmeotstarbeline rakett') on Suurbritannias valmistatud rakett.
Ihor Tantsjura

Ihor Tantsjura (ukraina keeles Ігор Іванович Танцюра; sündinud 26. aprillil 1967 Tšernihivi oblastis) on Ukraina sõjaväelane. Ta oli alates 15. maist 2022 kuni 9. oktoobrini 2023 Ukraina maakaitsejõudude ülem. Alates 16. augustist oli ta ka Ukraina relvajõudude kõrgema ülemjuhataja peakorteri koosseisu liige. 2022 - Bohdan Hmelnõtskõi ordeni III järk 2013 - kindralmajor УКАЗ ПРЕЗИДЕНТА УКРАЇНИ №337/2022 Про призначення І. Танцюри Командувачем Сил територіальної оборони Збройних Сил України. Призначити генерал-майора ТАНЦЮРУ Ігоря Івановича Командувачем Сил територіальної оборони Збройних Сил України, 15.05.2022 УКАЗ ПРЕЗИДЕНТА УКРАЇНИ №678/2023. Звільнити ТАНЦЮРУ Ігоря Івановича з посади Командувача Сил територіальної оборони Збройних Сил України, 09.10.2023 УКАЗ ПРЕЗИДЕНТА УКРАЇНИ №581/2022 Про зміни у складі Ставки Верховного Головнокомандувача. 1. На часткову зміну статті 2 Указу Президента України від 24 лютого 2022 року № 72/2022 "Про утворення Ставки Верховного Головнокомандувача": 1) увести до персонального складу Ставки Верховного Головнокомандувача таких осіб: МАЛЮК Василь Васильович - перший заступник Голови Служби безпеки України, ТАНЦЮРА Ігор Іванович - Командувач Сил територіальної оборони Збройних Сил України, 16.08.2022 Указ Президента України № 229/2022. Нагородити орденом Богдана Хмельницького III ступеня: ТАНЦЮРУ Ігоря Івановича - генерал-майора. 11.04.2022 УКАЗ ПРЕЗИДЕНТА УКРАЇНИ №453/2013. 3. Присвоїти військове звання генерал-майора: полковнику ТАНЦЮРІ Ігорю Івановичу - начальнику 169 навчального центру Сухопутних військ Збройних Сил України, 24.08.2013
Newcastle-under-Lyme

Mitte segi ajada Newcastle upon Tyne'iga. Newcastle-under-Lyme on linn Inglismaal Staffordshire'i krahvkonnas. See on Borough of Newcastle-under-Lyme'i keskus. 2011. aasta rahvaloenduse järgi elas linnas 75 082 inimest, kusjuures borough-s elas toona 123 800 inimest. Linnast viie kilomeetri kaugusel asub Keele'i Ülikool. http://www.citypopulation.de/UK-Cities.html  Newcastle-under-Lyme – pildid, videod ja helifailid Wikimedia Commonsis
Kees Thijssen

Kees Thijssen (sündinud 24. augustil 1975 's-Hertogenboschis) on Hollandi kabetaja. Ta on tulnud Hollandi meistriks viiel aastal järjest: 2003–2007 (enne teda on sellega hakkama saanud üksnes Reinier Cornelis Keller). Maailmameistrivõistlustel on ta osalenud kahel korral: nii 2003 kui ka 2005. aastal lõpetas ta 6. kohaga. Olulisematest rahvusvahelistest turniiridest on ta kahel korral (1999 ja 2001) võitnud Bijlmeri turniiri. 2007. aasta Hollandi meistrivõistlused rahvusvahelises kabes 2006. aasta Hollandi meistrivõistlused rahvusvahelises kabes
Kostjantõn Nemitšev

Kostjantõn Nemitšev (ukraina keeles Костянтин Немічев; sündinud 10. jaanuaril 1996 Harkivis) on Ukraina sõjaväelane ja poliitik. Аліка Піхтерева. «Я рекомендую ще не повертатися в Харків», — начальник штабу спецпідрозділу KRAKEN 28.05.2022 (vaadatud: 27.06.2022)
Cimarron (film 1931)

"Cimarron" on 1931. aasta Ameerika Ühendriikide vestern, mille lavastas Wesley Ruggles. Peaosades mängivad Richard Dix ja Irene Dunne. Filmi tootis ja levitas RKO Radio Pictures, kelle jaoks oli see toona ettevõtte kallimaks filmiks. Film võitis 1931. aasta Oscari-galal parima filmi Oscari. Filmide "Tantsib koos huntidega" (1990) ja "Armutu" (1992) kõrval on tegemist ainukese vesterniga, mis on selle auhinna võitnud. Samuti võitis Howard Estabrook parima stsenaariumi Oscari, tema stsenaarium põhines Edna Ferberi 1930. aasta samanimelisel romaanil, ja Max Rée auhinna parima kunstnikutöö eest. Kuigi "Cimarron" pälvis pärast linastumist kriitikutelt peaaegu eranditult kiitvaid hinnanguid, peetakse seda rassistlike alatoonide ja laialivalguva süžee tõttu sageli kõige teenimatult parima filmi Oscari võitnud filmiks. Richard Dix – Yancey Cravat Irene Dunne – Sabra Cravat Estelle Taylor – Dixie Lee Nance O'Neil – Felice Venable William Collier Jr. – The Kid Roscoe Ates – Jesse Rickey George E. Stone – Sol Levy Stanley Fields – Lon Yountis Robert McWade – Louis Hefner Edna May Oliver – Tracy Wyatt Judith Barrett – Donna Cravat Eugene Jackson – Isaiah Dennis O'Keefe (tiitrites mainimata) "Cimarron: Movie Detail" (inglise). Ameerika Filmiinstituut. Originaali arhiivikoopia seisuga 24. juuni 2013. Vaadatud 28. juuni 2022. Jewel, Richard B. (1994). "RKO Film Grosses: 1931–1951: the C. J. Tevlin ledger". Historical Journal of Film Radio and Television (inglise). Lk 57. DOI:10.1080/01439689400260031. Berardinelli, James (27.11.2009). "Cimarron". ReelViews. Vaadatud 28.6.2022. Jewell, Richard B. ja Harbin, Vernon (1982). The RKO Story (inglise). New York: Arlington House. Lk 33. ISBN 978-0-5175-4656-7.{{raamatuviide}}: CS1 hooldus: mitu nime: autorite loend (link) "Cimarron" andmekogus IMDb (inglise) "Cimarron" filmiarvustuste lehel Rotten Tomatoes (inglise)
Martin Dolfing

Martin Dolfing (sündinud 12. novembril 1977 Groningenis) on Hollandi kabetaja, rahvusvaheline suurmeister. Ta tuli Hollandi meistriks aastal 2002.
Cimarron

"Cimarron" on mitme filmi pealkiri: "Cimarron", 1931. aasta film "Cimarron", 1960. aasta film Cimarron on mitme koha nimi: Cimarron Colorados Cimarron New Mexicos ...
Jooksuratas

Jooksuratas on esi- ja tagarattaga inimjõul liikuv ilma pedaalideta sõiduk, mida peetakse jalgratta eelkäijaks. Jooksuratast esitles Badeni leiutaja Karl von Drais 1817. aastal ning taotles sellele patendi 1818. aastal.
Mai Tiits

Mai Tiits (sünninimi Mai Viires; sündinud 12. veebruaril 1954) on eesti leksikograaf. Ta on lõpetanud Tallinna 21. Keskkooli (1972) ja eesti filoloogina Tallinna Pedagoogilise Instituudi (1976). Ta on töötanud õpetajana Vaeküla Eriinternaatkoolis (1976–1979), pärast aspirantuuri (1980–1982) asus tööle TA Keele ja Kirjanduse Instituuti (alates 1994. aastast Eesti Keele Instituut). Mai Tiitsu peamine tegevusvaldkond on olnud sõnaraamatutöö, ta on tegelnud ka keeletoimetamise ja tõlkimisega ning koostanud taseme- ja eksamiteste muukeelsetele. Ta on Sõnaveebis ilmuva "EKI ühendsõnastiku" koostajaid ja toimetajaid. Emakeele Seltsi (1981) ja Rakenduslingvistika Ühingu liige (2005). Password. Inglise-eesti seletav sõnaraamat. Tõlkinud Margit Langemets, Mai Tiits, Udo Uibo, toimetanud Ants Pihlak, Tallinn: Tea 1995. Eesti-vene fraseoloogia käsiraamat. Emotsioonid. Tunded. Koostanud Anne Romet. Toimetajad Mai Tiits ja Larissa Levina. Tallinn: KPD, 2000. Eesti-vene sõnaraamat 2 (K–L). Koostanud Tiiu Lagle, Maimu Liiv, Anne Romet, Ülle Viks. Toimetanud Anne Romet (vastutav toimetaja), Mai Tiits, Mare Teetsov. Eesti Keele Instituut. Tallinn: Eesti Keele Sihtasutus, 2000. Eesti keele seletav sõnaraamat 1–6. “Eesti kirjakeele seletussõnaraamatu” 2., täiendatud ja parandatud trükk. Toimetanud Margit Langemets, Mai Tiits, Tiia Valdre, Leidi Veskis, Ülle Viks, Piret Voll. Eesti Keele Instituut. Tallinn: Eesti Keele Sihtasutus, 2009. Oxfordi-Dudeni inglise-eesti piltsõnaraamat. Peatoimetaja Mai Tiits. Toimetajad Kristjan Jaak Kangur, Külli Kuusk, Mai Tiits. Tallinn: Valgus / Eesti Keele Sihtasutus, 2010. Eesti keele põhisõnavara sõnastik. Koostanud Madis Jürviste, Kristina Koppel, Maria Tuulik. Toimetanud Jelena Kallas, Mai Tiits, Maria Tuulik. Eesti Keele Instituut. Tallinn: Eesti Keele Sihtasutus, 2014. Mircea Eliade. Sakraalne ja profaanne. – Vikerkaar 1992, nr 4–12. Mircea Eliade. Okultne ja nüüdismaailm. – Vikerkaar 1994, nr 1–3. Mircea Eliade. Mõningaid täheldusi Euroopa nõiakunsti kohta. – Vikerkaar 1994, nr 5/6. Stephen Spender. Äpardunud jumal. – Vikerkaar 1995, nr 5/6. Richard Kostelanetz. Ameerika luulet pärast Teist maailmasõda. – Looming 1995, nr 12. Walter Laquer. Fin-de-siècle: veel üks nägemus. – Vikerkaar 1996, nr 5/6. "Tänapäeva eesti keele osakond". eki.ee. Vaadatud 15.07.2022. "CV: Mai Tiits". etis.ee. Vaadatud 15.07.2022.
Perevalsk

Perevalsk on linna Ukrainas Luhanski oblastis. Põhjas piirneb see Altševski linnaga. Perevalsk on asutatud 1902. aastal. Linnaõigused sai see 1964. aastal. http://stat6.stat.lviv.ua/PXWEB2007/ukr/publ/2011/chnas.zip
Raketirünnak kaubanduskeskusele Krementšukis

Raketirünnak kaubanduskeskusele Krementšukis oli 2022. aasta 27. juunil toimunud raketirünnak Ukrainas Poltava oblastis Krementšukis asuvale Amstori(en) jaekaubandusgrupile kuuluvale kaubanduskeskusele. Venemaal Kaluuga oblastis Šaikovka sõjaväelennuväljalt õhku tõusnud strateegilistelt pommitajatelt Tupolev Tu-22M3 välja lastud Kh-22(en) tiibrakett tabas Krementšukis asuvat Amstori jaekaubandusgrupile kuuluvat 10 300 ruutmeetrisel pinnal asuvat kaubanduskeskust. Päästetöödele olid kaasatud Ukraina Eriolukordade Riikliku Teenistuse Poltava, Tšerkassõ ja Kirovohradi oblasti ning Kiievi linna meeskonnad. Linnas kuulutati välja kolmepäevane lein. Amstori kaubanduskeskuse rünne oli Venemaa täiemahulise sissetungi algusest 2022. aasta veebruaris alates viies rünnak Krementšuki linnale ja ohvrite arvult kõige traagilisem. Varasemad rünnakud toimusid 2. ja 24. aprillil, 12. mail ja 18. juunil. Hoone varemed CCTV salvestus raketitabamusest "Российская ракета попала в торговый центр в Кременчуге. Погибли 20 человек, десятки раненых" [Vene rakett tabas Krementšuki kaubanduskeskust. 20 inimest hukkus, kümned said vigastusi]. www.bbc.com (vene). 28. juuni 2022. Vaadatud 28. juunil 2022. Most of the shopping centre rubble in Kremenchuk has been cleared, mourning declared in the city "Vene rakett tabas Poltava oblastis kaubanduskeskust". err.ee. ERR. 27. juuni 2022. Vaadatud 28. juunil 2022. "Полтавська область: внаслідок ракетного обстрілу зайнявся торговельний центр у Кременчуці". DSNS-i veebiportaal. 27. juuni 2015. Originaali arhiivikoopia seisuga 27. juuni 2022. Vaadatud 28. juunil 2022. Через обстріл Кременчуцької ТЕЦ близько 180 тисяч людей можуть залишитись без тепла й води "Росія використовує в Україні надзвукові ракети типу X-22, бо її авіація зазнає втрат — Залужний". Ukrinform. 13. aprill 2022. "На Полтавщині знешкодили півтонни залишків російської ракети". Суспільне Новини. 14. aprill 2022. Originaali arhiivikoopia seisuga 7. juuli 2022. Vaadatud 28. juunil 2022. Атака РФ на Кременчук на Великдень: ракети влучили у ТЕЦ і НПЗ, загинула одна людина, семеро зазнали поранень — голова ОВА У Кременчуці загасили пожежу на ТЕЦ — ліквідація тривала більше доби Вісім ракет вдарили по Кременчуку, постраждалих немає — голова ОВА
Pivnitšna Saltivka

Pivnitšna Saltivka (ukraina keeles Пiвнiчна Салтiвка) on piirkond Harkivi kirdeosas, osa Saltivka elamurajoonist, linna üks tihedama asustusega piirkondi. Piirkond koosneb viiest naabruskonnast ja klassifitseerimata piirkonnast (Saltovski trammidepoo territoorium): ● Pivnitšna-2 ● Pivnitšna-3 ● Pivnitšna-4 ● Pivnitšna-5 ● Džereela Pivnitšna Saltivka asub Kiievi rajoonis. Piirneb lõunas 524. ja 531. mikrorajooniga, läänes ja loodes Velõõka Danõõlivka ja MZhK "Internationalist", põhjas ja idas piirneb piirkondliku maanteega. Linnaosad on piiritletud tänavatega: Lesja Serdüka, Gvardivtsiv Shironintsiv, Natalia Uzhviy, Metrobudivnõkiiv, Družbõ Narodiv ja Džereelna. Lesya Serdyuka tänav on Saltivka ja Harkivi kui terviku ühe peamise maantee - Akademika Pavlova tänava - jätk. See ühendab ka Harkivi Tsõrkunõõ-ga. Manžosiv oja, üks Harkivi vasakpoolseid lisajõgi, voolab läbi Pivnitšna Saltivka. Sellele rajati tamm Metrobudivnõkiivi tänava piirkonnas. Pivnitšna Saltivka on üks Harkivi noorimaid piirkondi. See ehitati ümber aastatel 1984-1993. See on ehitatud tüüpilistest 9-, 12- ja 16-korruselistest paneelnemajadest. Selle piirkonna pinnas on üsna hägune ja voolav, mistõttu eraldati selle elamurajooni ehitamiseks palju raha. Lisaks eemaldati ehituse käigus pealmised viljaka pinnase kihid ja viidi linnast välja, mistõttu on linnaosa äärealadel väikesed maalihked. 2022. aastal pommitasid Venemaa väed Pivnitšna Saltivkat ja see sai tugevasti kannatada.
Hans Jansen

Hans Jansen (sündinud 5. mail 1957 Barger-Oosterveldis Emmeni lähedal) on Hollandi kabetaja. Ta on kolmekordne Hollandi meister (1979, 1994, 1997).
Roxana Maracineanu

Roxana Maracineanu (rumeenia keeles Roxana Mărăcineanu; sündinud 7. mail 1975 Bukarestis) on Rumeenia päritolu Prantsusmaa poliitik ja ujuja. Ta oli 4. septembrist 2018 kuni 20. maini 2022 Prantsusmaa spordiminister. Ujujana on tal Sydney olümpiamängudelt ujumises 200 meetri seliliujumises hõbemedal ja 100 meetri seliliujumises 4. koht. Lisaks on tal 1999. aasta ujumise Euroopa meistrivõistlustelt Istanbulist kuldmedal ja 1998. aasta ujumise Maailmameistrivõistlustelt Perthist kuldmedal. 1980. aastate alguses pääses isa lepingu alusel tööle koos perekonnaga Alžeeriasse. 1984. aastal palus Ceaușescu režiimi eest Prantsusmaalt poliitilist varjupaika ja 1991. aastal sai naturalisatsiooni korras Prantsusmaa kodanikuks. Keskhariduse sai ta Mulhouse'is. Ta on abielus ja tal on kolm last.
Azatbek Omurbekov

Azatbek Asanbekovitš Omurbekov (vene keeles Азатбек Асанбекович Омурбеков, kirgiisi keeles Азатбек Асанбекович Өмүрбеков, sündinud 17. september 1983) on kirgiisi rahvusest Venemaa ohvitser, keda süüdistatakse juhtivalt osalemises 2022. aastal Ukrainas Butšas toimunud massimõrvas. Sündis 1983. aastal Kõrgõzstanis Žanak Koš-Dobo külas Aksõiski rajoonis Džalal-Abadski oblastis.[viide?] Tema isa, KGB polkovnik Asan Omurbekov, teenis kogu elu sõjaväes, sealhulgas valvas peaaegu 10 aastat Kõrgõzstani piiri. Tema vend Askarbek Omurbekov on Venemaa FSB alampolkovnik. 2022. aastal Ukraina sõjas juhtis Venemaa 64. motoriseeritud laskurbrigaadi luurepataljoni, mis okupeeris Kiievi eeslinna Butša. Seal toime pandud massimõrvade eest andis lääne ajakirjandus talle nime "Butša timukas". 18. aprillil andis Vladimir Putin 64. motoriseeritud laskurbrigaadile kaardiväebrigaadi aunimetuse. 22. aprillil kiitis Venemaa kaitseministeerium "Azatbek Omurbekovi kangelaslikku tegevust Venemaa relvajõudude erioperatsiooni ajal Ukraina denatsifitseerimiseks." Talle anti polkovniku auaste. 21. aprillil 2022 kehtestas Ühendkuningriik talle viisa- ja majandussanktsioonid. https://www.gov.uk/government/news/new-sanctions-targeting-putins-war-leaders Командира российской бригады, которая убивала в Буче, повысили в звании https://regnum.ru/news/polit/3572205.html https://nv.ua/world/geopolitics/komandir-rossiyskoy-brigady-sovershavshey-zverstva-v-buche-povyshen-v-zvanii-poslednie-novosti-50236346.html https://www.reuters.com/world/uk/uk-sets-out-26-new-sanctions-against-russia-2022-04-21/